Na ons mening is die finansiële state, in alle wesenlike opsigte, 'n redelike voorstelling van die finansiële stand van die ABC Eiendoms Beperk soos op 31 Desember 20XX, en van die maatskappy se finansiële prestasie en kontantvloeie vir die jaar wat op daardie datum geëindig het, ooreenkomstig die ' IFRS for SMEs Accounting Standard as issued by the International Accounting Standards Board ' en die vereistes van die Maatskappywet van Suid-Afrika.

######## Grondslag vir Mening

Ons het ons oudit ooreenkomstig ' International Standards on Auditing (ISAs) ' uitgevoer. Ons verantwoordelikhede ingevolge daardie standaarde word verder beskryf in die Ouditeur se Verantwoordelikhede vir die Oudit van die Finansiële State- afdeling van ons verslag. Ons is onafhanklik van die maatskappy in ooreenstemming met die ' Independent Regulatory Board for Auditors'' se ' Code of Professional Conduct for Registered Auditors (IRBA Code) ' en ander onafhanklikheidsvereistes wat van toepassing is op oudits van finansiële state in Suid-Afrika. Ons het ons ander etiese verantwoordelikhede ooreenkomstig die 'IRBA Code' en ooreenkomstig ander etiese vereistes wat van toepassing is op oudits in Suid-Afrika vervul. Die ' IRBA Code ' is konsekwent met die ooreenstemmende artikels van die ' International Ethics Standards Board for Accountants '' se ' International Code of Ethics for Professional Accountants (including International Independence Standards) '. Ons glo dat die ouditbewyse wat ons verkry het, toereikend en toepaslik is om 'n grondslag vir ons ouditmening te bied.

######## Ander Inligting

Die direkteure is verantwoordelik vir die ander inligting. Die ander inligting bestaan uit die inligting ingesluit in the dokument getiteld ABC Eiendoms Beperk Algemene Jaarstate vir die jaar geëindig 31 Desember 20XX, wat die Direkteursverslag soos vereis deur die Maatskappywet van Suid-Afrika insluit. Die ander inligting sluit nie die finansiële state en ons ouditeursverslag daaroor in nie. Ons mening oor die finansiële state dek nie die ander inligting nie en ons spreek geen ouditopinie of enige vorm van gerusstelling daaroor uit nie. In verband met ons oudit van die finansiële state is dit ons verantwoordelikheid om die ander inligting te lees, en sodoende te oorweeg of die ander inligting wesenlik teenstrydig is met die finansiële state of kennis verkry gedurende die oudit, of andersins blyk om wesenlik wanvoorgestel te wees. Indien ons, op grond van die werk wat ons uitgevoer het tot die gevolgtrekking kom dat daar 'n wesenlike wanvoorstelling van hierdie ander inligting is, word van ons vereis om daardie feit te rapporteer. Ons het niks om in hierdie verband te rapporteer nie.

######## Verantwoordelikhede van die Direkteure vir die Finansiële State

Die maatskappy se direkteure is verantwoordelik vir die opstel en redelike voorstelling van die finansiële state ooreenkomstig die ' IFRS for SMEs Accounting Standard as issued by the International Accounting Standards Board ' en die vereistes van die Maatskappywet van Suid-Afrika, en vir sodanige interne beheer as wat die direkteure nodig ag vir die opstel van finansiële state wat vry is van wesenlike wanvoorstelling, hetsy weens bedrog of foute. As deel van die opstel van die finansiële state is die direkteure daarvoor verantwoordelik om die maatskappy se vermoë om as 'n lopende saak voort te bestaan te beoordeel, en soos toepaslik aangeleenthede wat verband hou met lopende saak en die gebruik van die lopende-saak-grondslag van verslagdoening te openbaar, tensy die direkteure beplan om die maatskappy te likwideer of om bedrywighede te staak, of geen realistiese alternatief het as om dit te doen nie.